Source: http://www.zvjs.sk/sk/ochrana-osobnych-udajov
Timestamp: 2019-01-23 05:20:47+00:00
Document Index: 8075400

Matched Legal Cases: ['§ 65', '§ 65', 'čl. 4', 'čl. 10', 'čl. 9', '§ 56', 'čl. 9', 'čl. 9', '§ 78', 'čl. 9', '§ 65', '§ 65', '§ 65', '§ 65', '§ 65', '§ 73', '§ 74', '§ 68', '§ 65', '§ 61', '§ 63', '§ 62', '§ 62', '§ 62', '§ 100']

Ochrana osobných údajov | Zbor väzenskej a justičnej stráže
Tieto podmienky vysvetľujú akým spôsobom spracúvame osobné údaje v rámci Zboru väzenskej a justičnej stráže so sídlom: Šagátová 1, 813 04 Bratislava (ďalej len „Zbor“ alebo „my“). Pri spracúvaní osobných údajov sa riadime:
všeobecným nariadením EÚ o ochrane osobných údajov (“GDPR”);
vzhľadom na naše postavenie a špecifické úlohy, ktoré vykonávame sa na niektoré účely spracúvania osobných údajov vzťahuje aj tretia časť zákona č. 18/2018 Z. z. o ochrane osobných údajov (ďalej len „Zákon o ochrane osobných údajov“), ktorá do nášho právneho poriadku implementuje požiadavky tzv. policajnej smernice , pričom niektoré účely spracúvania sa riadia aj druhou časťou Zákona o ochrane osobných údajov;
relevantnými ustanoveniami zákona č. 4/2001 Z. z., o Zbore väzenskej a justičnej stráže, v znení neskorších predpisov (ďalej len „Zákon o Zbore“); konkrétne ustanoveniami § 65 až § 65d týkajúcimi sa ochrany osobných údajov
Zbor tvoria generálne riaditeľstvo, ústavy na výkon väzby, ústavy na výkon trestu odňatia slobody, ústav na výkon trestu odňatia slobody pre mladistvých a nemocnica pre obvinených a odsúdených a príslušníci Zboru. Tieto podmienky ochrany súkromia a účely v nich vymedzené sa vzťahujú na každú z nižšie uvedených organizačných zložiek alebo ústavov Zboru pri spracúvaní osobných údajov, pričom každá organizačná zložka alebo ústav Zboru má vlastnú právnu subjektivitu a vystupuje pri spracúvaní osobných údajov ako prevádzkovateľ.
Organizačná zložka / ústav Zboru
Šagátová ulica č.1
gdpr.gr@zvjs.sk
975 28 Banská Bystrica
gdpr.bb@zvjs.sk
Ústav na výkon trestu odňatia slobody Banská Bystrica – Kráľová
Sládkovičova 80
gdpr.kr@zvjs.sk
gdpr.ba@zvjs.sk
Dukelská štvrť č. 941/10
018 41 Dubnica nad/Váhom
gdpr.du@zvjs.sk
priečinok 72
918 65 Trnava 1
gdpr.hr@zvjs.sk
Ústav na výkon väzby a Ústav na výkon trestu odňatia slobody Ilava
Mierové nám. č. 1
gdpr.il@zvjs.sk
gdpr.ke@zvjs.sk
Ústav na výkon trestu odňatia slobody Košice – Šaca
gdpr.sa@zvjs.sk
gdpr.lo@zvjs.sk
Ústav na výkon väzby a Ústav na výkon trestu odňatia slobody Levoča
Námestie Štefana Kluberta č.6
054 28 Levoča
gdpr.le@zvjs.sk
gdpr.nr@zvjs.sk
Vašinova 124/5
950 61 Nitra - Chrenová
gdpr.ch@zvjs.sk
Ul. Kpt. Nálepku 1
gdpr.po@zvjs.sk
Ústav na výkon trestu odňatia slobody Ružomberok
gdpr.rk@zvjs.sk
priečinok 29
036 63 Martin
gdpr.su@zvjs.sk
gdpr.tn@zvjs.sk
priečinok 42/VD
gdpr.ze@zvjs.sk
010 24 Žilina
gdpr.za@zvjs.sk
Ak máte akékoľvek otázky, môžete nás kontaktovať e-mailom alebo poštou na adresu nášho sídla. Vašim kontaktným bodom pre zodpovedanie akýchkoľvek otázok týkajúcich sa spracúvania Vašich osobných údajov alebo prijatia a vybavenia žiadostí dotknutých osôb je príslušná zodpovedná osoba pôsobiaca v uvedených organizačných zložkách.
Zbor spracúva osobné údaje v prvom rade na účely, ktoré vyplývajú alebo súvisia so Zákonom o Zbore, na základe ktorého plníme úlohy na úseku:
výkonu väzby;
výkonu trestu odňatia slobody;
ochrany objektov zboru, objektov detenčného ústavu a v ich blízkosti;
Osobné údaje spracúvame aj v iných prípadoch napr. ak s nami komunikujete za účelom podania sťažnosti podľa Zákona o sťažnostiach.
zabezpečovať a plniť rôzne zákonné úlohy a povinnosti, ktoré nám vyplývajú z osobitných predpisov;
zabezpečovať a plniť rôzne úlohy vo verejnom záujme;
hospodáriť so zverenými prostriedkami a v tej súvislosti vstupovať, realizovať a evidovať zmluvné vzťahy.
Zbor vystupuje vo vzťahu k nižšie uvedeným účelom ako prevádzkovateľ.
Pri všetkých vyššie uvedených účeloch spracúvania spracúvame v prvom rade osobné údaje v zmysle základnej definície osobných údajov podľa čl. 4 ods. 1 GDPR (tzv. „bežné“ osobné údaje). Sme však oprávnení spracúvať aj osobitné kategórie osobných údajov (tzv. „citlivé“ osobné údaje) a prirodzene aj osobné údaje týkajúce sa uznania viny za trestné činy a priestupky v zmysle čl. 10 GDPR napr. na nižšie uvedené účely:
Citlivé osobné údaje (napr. o zdravotnom stave príslušníkov) na základe čl. 9 ods. 2 písm. b) a h) GDPR.
Väznené a odsúdené osoby
Citlivé osobné údaje a/alebo údaje týkajúce sa uznania viny za trestné činy a priestupky na základe § 56 Zákona o ochrane osobných údajov
Preventívna a bezpečnostná služba
Referát duchovných služieb
Citlivé osobné údaje (napr. o vierovyznaní) na základe čl. 9 ods. 2 psím. g) GDPR v spojitosti s úlohami Zboru týkajúcimi sa duchovnej a pastoračnej činnosti, ktorú má Zbor zabezpečovať.
Citlivé osobné údaje (napr. o zdravotnom stave príslušníkov, väzňov alebo odsúdených) na základe čl. 9 ods. 2 písm. b) a h) GDPR (§ 78 ods. 5 Zákona o ochrane osobných údajov v spojitosti s povinnosťou Zboru zabezpečovať zdravotnú starostlivosť v zmysle Zákona o Zbore.
Registratúra (archívne účely)
Citlivé osobné údaje a/alebo údaje týkajúce sa uznania viny za trestné činy a priestupky na základe čl. 9 ods. 2 písm. j)
Vaše osobné údaje najčastejšie získavame z dôvodu našich špecifických úloh na úseku väzenstva a to od iných orgánov (najmä orgánov činných v trestnom konaní a súdov v rámci trestného konania). Orgány činné trestnom konaní a súdy sú najčastejším zdrojom, od ktorých Zbor získava osobné údaje o odsúdených a väznených osobách. V tomto prípade nejde o dobrovoľné poskytnutie osobných údajov Vami ako dotknutej osoby, ale o zákonnú požiadavku takéto osobné údaje spracúvať. Ak Zbor získava osobné údaje priamo od Vás na základe osobitných právnych predpisov, je Vašou povinnosťou osobné údaje poskytnúť (napr. v prípade kontroly vstupov do priestorov Zboru), pričom dôsledkom neposkytnutia môže byť zamietnutie vstupov do kontrolovaných priestorov Zboru. Údaje o osobách, voči ktorým bolo začaté trestné stíhanie, sa zhromažďujú v rozsahu primeranom tomuto konaniu na základe osobitných právnych predpisov. Osobné údaje o osobách vo výkone väzby a výkone trestu odňatia slobody Zbor spracúva v rozsahu zodpovedajúcom naplneniu účelu väzby a výkonu trestu odňatia slobody vymedzenom osobitnými predpismi, predovšetkým:
Zákon č. 475/2005 Z. z. o výkone trestu odňatia slobody a o zmene a doplnení niektorých zákonov;
Zákon č. 4/2001 Z. z. o Zbore väzenskej a justičnej stráže;
Zákon č. 221/2006 Z. z. o výkone väzby; a
Ak vstupujete do priestorov Zboru, spracúvame o Vás osobné údaje na právnom základe plnenia úloh, ktoré Zbor plní vo verejnom záujme, ako vyplývajú zo Zákona o Zbore, konkrétne úloh týkajúcich sa zabezpečenia objektov Zboru. Kamerový systém prevádzkujeme na základe úloh, ktoré Zbor plní vo verejnom záujme na zabezpečenie ochrany objektov zboru a objektov detenčného ústavu a zabezpečenie ochrany verejného poriadku v blízkosti objektov zboru, objektov detenčného ústavu, objektov súdu a objektov prokuratúry, ak je to nevyhnutné na dosiahnutie účelu výkonu väzby, účelu výkonu trestu odňatia slobody, účelu výkonu detencie a nerušeného priebehu konania v objektoch súdu a objektoch prokuratúry na základe zákona č. 4/2001 Z. z. o Zbore väzenskej a justičnej stráže. Ak ste záujemcom o pracovnú pozíciu Zbor získava osobné údaje priamo od Vás, pričom v takom prípade je poskytnutie osobných údajov dobrovoľné a predstavuje požiadavku na uzavretie zmluvy. Neposkytnutím údajom môže byť prerušený výberový proces.
Osobné údaje o Vás sprístupňujeme len v nevyhnutnej miere a vždy pri zachovaní mlčanlivosti príjemcu údajov príslušníkom Zboru prípadne iným zamestnancom, ktorých rozsah prístupu k Vašim údajom závisí od konkrétnej pozície.
Ak sme požiadaní orgánom verejnej moci o sprístupnenie Vašich osobných údajov, skúmame legislatívou stanovené podmienky na ich sprístupnenie a bez preverenia, či sú splnené podmienky Vaše osobné údaje neposkytujeme. Zbor poskytuje a sprístupňuje informácie a osobné údaje o osobách vo výkone väzby a výkone trestu odňatia slobody, ktoré spracúva najmä Ministerstvu spravodlivosti SR, súdom, prokuratúre, Policajnému zboru, Slovenskej informačnej službe, Vojenskému spravodajstvu, Národnému bezpečnostnému úradu, Vojenskej polícii, obecnej polícii, Finančnému riaditeľstvu, Úradu pre dohľad nad zdravotnou starostlivosťou, zdravotnej poisťovni alebo aj iným osobám za podmienok uvedených Zákone o Zbore väzenskej a justičnej stráže v rozsahu nevyhnutnom na plnenie ich úloh podľa osobitného predpisu.
Konkrétne, podľa § 65 ods. 4 Zákona o Zbore: „Zákonom alebo zmluvou ustanovené orgány, najmä ministerstvo, súdy Slovenskej republiky, Justičná pokladnica, orgány Policajného zboru a prokuratúra majú v zákonom alebo zmluvou vymedzenom rozsahu prístup do elektronického informačného systému zboru s cieľom získavať informácie o obvinených a odsúdených na účely plnenia ich úloh podľa osobitného predpisu. Tieto orgány sú v plnom rozsahu zodpovedné za ochranu osobných údajov získaných z elektronického informačného systému zboru podľa osobitného predpisu.“
Podľa § 65a ods. 3 Zákona o Zbore: „Zbor poskytuje a sprístupňuje informácie a osobné údaje o osobách vo výkone väzby a výkone trestu odňatia slobody z informačného systému zboru ministerstvu, súdom, prokuratúre, Policajnému zboru, Slovenskej informačnej službe, Vojenskému spravodajstvu, Národnému bezpečnostnému úradu, Vojenskej polícii, obecnej polícii, Finančnému riaditeľstvu, Úradu pre dohľad nad zdravotnou starostlivosťou, zdravotnej poisťovni alebo aj iným osobám za podmienok uvedených v odseku 3 v rozsahu nevyhnutnom na plnenie ich úloh podľa osobitného predpisu. O každom prenose osobných údajov sa vyhotoví úradný záznam.“
V zmysle § 65a ods. 3 Zákona o Zbore sme oprávnení poskytovať informácie a osobné údaje aj iným osobám ak to ustanovuje medzinárodná zmluva, ktorou je Slovenská republika viazaná, zákon alebo ak je to na prospech osoby, o ktorej sa vedú osobné údaje a táto osoba dala na poskytnutie súhlas.
V zmysle § 65a ods. 4 Zákona o Zbore sme oprávnení poskytovať informácie a osobné údaje aj iným osobám na základe písomnej žiadosti, ktorá musí byť odôvodnená. Príjemca údajov podľa predchádzajúcej vety je v zmysle § 65a ods. 5 Zákona o Zbore oprávnený ďalej spracúvať osobné údaje aj na iný účel, než na aký sa poskytli, len s predchádzajúcim súhlasom Zboru. Zbor môže pri poskytovaní osobných údajov príjemcom určiť obmedzenia vzťahujúce sa k ich ďalšiemu spracúvaniu.
Pri zabezpečovaní bežnej administratívnej agendy Zboru (napr. účely personalistiky a mzdy, vymáhanie pohľadávok, súdne spory a pod) poskytujeme osobné údaje v nevyhnutnej miere aj poskytovateľom služieb ako napr.:
Poradenské spoločnosti;
Dodávatelia alebo správcovia softvérových a hardvérových technológií;
Cezhraničný prenos Vašich osobných údajov do tretích krajín mimo Európskeho hospodárskeho priestoru (EÚ, Island, Nórsko a Lichtenštajnsko) nezamýšľame. V prípade, ak sme požiadaní poskytnúť osobné údaje príslušným orgánom z tretích krajín v rámci trestného konania, postupujeme výlučne v súlade s právnymi predpismi a medzinárodnými zmluvami. Konkrétne, podľa § 73 ods. 2 Zákona o ochrane osobných údajov: „Prenos osobných údajov medzi príslušnými orgánmi a orgánmi členských štátov príslušnými na plnenie úloh na účely trestného konania sa zaručuje, ak sa taký prenos vyžaduje podľa osobitného predpisu alebo medzinárodnej zmluvy, ktorou je Slovenská republika viazaná.“ Podľa § 74 ods. 1 písm. a) Zákona o ochrane osobných údajov: „Prenos osobných údajov, ktoré sa spracúvajú alebo sú určené na spracúvanie po prenose do tretej krajiny alebo medzinárodnej organizácii, vrátane následného prenosu do ďalšej tretej krajiny či ďalšej medzinárodnej organizácii príslušný orgán (vrátane Zboru) môže uskutočniť len vtedy, ak a) je prenos potrebný na plnenie úloh na účely trestného konania.“
Vaše osobné údaje sú spracúvané iba v rámci možností, ktoré nám osobitná právna úprava dovoľuje. Ak ste osoba vo výkone trestu odňatia slobody alebo väzby, osobné údaje o Vás spracúvame vždy počas celého trvania výkonu väzby alebo trestu a následne po bodu, ktorá vyplýva z registratúrneho plánu Zboru. Osobné údaje o Vás však môžeme spracúvať aj dlhšie, a to napr. ak je potrebné na iné účely spracúvania (napr. vymáhanie pohľadávok prepustených alebo evidencia mimoriadnych udalostí). Najčastejšie všetky Vaše osobné údaje, ktoré Zbor spracúva bezpečným spôsobom zlikvidujeme bezodkladne po:
uplynutí úložných lehôt stanovených registratúrnym plánom Zboru pre registratúrne záznamy obsahujúce Vaše osobné údaje a po schválení v rámci vyraďovacieho konania; alebo
zánikom potreby uchovávať Vaše osobné údaje na plnenie ustanovených úloh Zboru.
Ďalej sme v zmysle § 68 ods. 1 Zákona o ochrane osobných údajov ako aj § 65b ods. 5 Zákona o Zbore povinní raz za tri roky preveriť, či spracúvané osobné údaje sú naďalej potrebné na plnenie úloh na účely trestného konania. V prípade záujmu o informácie o konkrétnej dobe uchovávania Vašich osobných údajov nás môžete kontaktovať prostredníctvom kontaktných údajov uvedených v úvodnej časti tohto dokumentu. Akékoľvek náhodne získané osobné údaje v žiadnom prípade ďalej systematicky nespracúvame na žiadny účel vymedzený Zborom a/alebo ustanovený Zboru zákonom. Ak je to možné informujeme dotknutú osobu, ktorej náhodne získané osobné údaje patria o ich náhodnom získaní a podľa povahy prípadu jej poskytneme potrebnú súčinnosť vedúcu k obnoveniu kontroly nad jej osobnými údajmi. Ihneď po týchto nevyhnutných úkonoch smerujúcich k vyriešeniu situácie všetky náhodne získané osobné údaje bezodkladne bezpečným spôsobom zlikvidujeme.
V prípade záujmu o informácie o konkrétnej dobe uchovávania Vašich osobných údajov nás prosím kontaktujte prostredníctvom kontaktných údajov uvedených v úvodnej časti tohto dokumentu. Všetky podrobné lehoty uloženia vyplývajúce z nášho registratúrneho plánu nájdete v tomto dokumente.
„Bez ohľadu na to máte právo kedykoľvek namietať proti spracúvaniu osobných údajov, ak je spracúvania založené na právnom základe oprávneného záujmu alebo verejného záujmu podľa článku 6 ods. 1 písm. e) a f) GDPR ako aj proti spracúvaniu osobných údajov na účely priameho marketingu vrátane profilovania. (Zbor nespracúva osobné údaje na účely priameho marketingu).“
GDPR a Zákon o ochrane osobných údajov ustanovujú všeobecné podmienky výkonu Vašich jednotlivých práv. Ich existencia však automaticky neznamená, že pri uplatňovaní jednotlivých práv im bude z našej strany vyhovené nakoľko v konkrétnom prípade sa môžu uplatňovať aj výnimky. Vašou žiadosťou týkajúcou sa konkrétneho práva sa budeme vždy zaoberať a skúmať z hľadiska právnej úpravy a uplatniteľných výnimiek. Navyše, pri spracúvaní osobných údajov na účely trestného konania a preventívnej bezpečnostnej služby sa Zbor riadi osobitnou právnou úpravou tretej časti Zákona o ochrane osobných údajov, ktorá umožňuje obmedziť výkon Vašich práv v právnom poriadku SR. Výkon Vašich práv podľa GDPR je viazaný iba na účely spracúvania osobných údajov na právnych základov podľa GDPR. Výkon Vašich práv podľa Zákona o ochrane osobných údajov je viazaný iba na účely spracúvania osobných údajov na právnych základov podľa Zákona o ochrane osobných údajov.
Právo požiadať o prístup k osobným údajom podľa článku 15 GDPR alebo § 61 Zákona o ochrane osobných údajov, ktoré o Vás spracúvame. Toto právo zahŕňa právo na potvrdenie o tom, či o Vás spracúvame osobné údaje a právo získať prístup k týmto údajom. Právo získať kópiu osobných údajov, ktoré o Vás spracúvame máte iba pri spracúvaní osobných údajov podľa GDPR. Právo na prístup si nemožno uplatniť, ak ide o osobné údaje, ktoré sú súčasťou vyšetrovacieho spisu alebo súdneho spisu v rámci trestného konania.
Na základe § 63 ods. 1 Zákona o ochrane osobných údajov môže Zbor úplne alebo čiastočne obmedziť právo na prístup k osobným údajom, ak:
- by mohlo dôjsť k ovplyvňovaniu alebo mareniu úradného postupu alebo súdneho postupu alebo šetrenia;
- by mohlo dôjsť k ohrozeniu plnenia úloh na účely trestného konania;
- je to potrebné na zabezpečenie ochrany verejného poriadku alebo bezpečnosti štátu; alebo
- je to potrebné na ochranu práv iných osôb.
Právo na opravu a doplnenie osobných údajov podľa článku 16 GDPR a § 62 ods. 1 Zákona o ochrane osobných údajov, ak o Vás spracúvame nesprávne alebo neúplne osobné údaje. Toto právo si nemožno uplatniť, ak ide o osobné údaje, ktoré sú súčasťou vyšetrovacieho spisu alebo súdneho spisu v rámci trestného konania.
Právo na vymazanie Vašich osobných údajov podľa článku 17 GDPR § 62 ods. 2 Zákona o ochrane osobných údajov, ak je na to splnený niektorý z dôvodov ustanovený v tomto článku prípadne paragrafe a neuplatňuje sa žiadna z výnimiek. Toto právo si nemožno uplatniť, ak ide o osobné údaje, ktoré sú súčasťou vyšetrovacieho spisu alebo súdneho spisu v rámci trestného konania.
Právo na obmedzenie spracúvania osobných údajov podľa článku 18 GDPR § 62 ods. 3 Zákona o ochrane osobných údajov, ak je na to splnený niektorý z dôvodov ustanovený v tomto článku prípadne paragrafe. Toto právo si nemožno uplatniť, ak ide o osobné údaje, ktoré sú súčasťou vyšetrovacieho spisu alebo súdneho spisu v rámci trestného konania.
Právo namietať proti spracúvaniu osobných údajov na právnom základe verejného záujmu podľa článku 6 ods. 1 písm. e) GDPR alebo oprávneného záujmu podľa článku 6 ods. 1 písm. f) GDPR.
Zbor je povinný písomne informovať dotknutú osobu o zamietnutí práva na opravu, práva na vymazanie alebo obmedzenie spracúvania osobných údajov a o dôvodoch zamietnutia. Túto povinnosť si Zbor nemusí splniť, ak:
by mohlo dôjsť k ovplyvňovaniu alebo mareniu úradného postupu alebo súdneho postupu alebo šetrenia;
by mohlo dôjsť k ohrozeniu plnenia úloh na účely trestného konania;
je to potrebné na zabezpečenie ochrany verejného poriadku alebo bezpečnosti štátu; alebo
Takisto máte právo kedykoľvek podať návrh na začatie konania pred Úradom na ochranu osobných údajov Slovenskej republiky (podľa § 100). Viac informácií je možné nájsť na webovej stránke www.dataprotection.gov.sk. Kontaktné údaje Úradu na ochranu osobných údajov Slovenskej republiky: Hraničná 12, 820 07 Bratislava 27, statny.dozor@pdp.gov.sk, 02/3231 3220.
Je našou povinnosťou chrániť Vaše osobné údaje primeraným spôsobom a z tohto dôvodu ich ochrane venujeme náležitú pozornosť. Zbor implementoval všeobecne akceptované technické a organizačné štandardy za účelom zachovania bezpečnosti spracúvaných osobných údajov najmä pred ich stratou, zneužitím, neautorizovanej úprave, zničením alebo iným dopadom na práva a slobody dotknutých osôb.
Ochrana osobných údajov pre nás nie je jednorazovou záležitosťou. Informácie, ktoré sme Vám povinní vzhľadom na naše spracúvanie osobných údajov poskytnúť sa môžu meniť alebo prestať byť aktuálne. Z tohto dôvodu si vyhradzujeme možnosť kedykoľvek tieto podmienky upraviť a zmeniť v akomkoľvek rozsahu. V prípade, že zmeníme tieto podmienky podstatným spôsobom, túto zmenu Vám dáme do pozornosti napr. všeobecným oznámením na tejto webstránke.
Zbor vytvoril tieto podmienky ochrany súkromia z dôvodu posilnenia dostatočnej transparentnosti a vysvetlenia základných pravidiel, ktoré dodržiava pri ochrane súkromia a osobných údajov dotknutých osôb. Zbor pravidelne tieto podmienky ochrany súkromia reviduje a aktualizuje, pričom platí vždy aktuálna verzia Podmienok ochrany súkromia. Aktuálne verzia je vždy zverejnená na webovej stránke www.zvjs.sk.